Rahsia Hati

Rahsia Hati ialah sebuah siri drama televisyen Malaysia 2020 arahan Suria Nordin. Drama ini dibintangi oleh Nur Risteena, Syed Nabil Alhabshi, Alif Muhaimin dan Dyana Zack. Siri ini memulakan tayangan perdana di Slot Widuri, TV1 pada 16 Februari 2020 menggantikan Kau Perempuan Itu.

Sinopsis
Tengku Dania Dahlia merupakan seorang jutawan Malaysia yang kehilangan ibu bapanya sejak kecil dan menyedari ibu bapanya terlibat dalam kemalangan yang dirancang. Sejak itu, Tengku Dania Dahlia mahu membongkarkan kisah di sebalik kematian itu dan melindungi satu-satunya adik lelakinya, Tengku Daniel Darius.

Demi menjaga status, Dania ditunangkan tanpa rela oleh atuknya dengan Hairi Azwan. Bagai buku bertemu ruas, mereka sama-sama keras kepala, sama-sama angkuh. Walau malu mengaku, mereka sebenarnya sama-sama sayang. Dalam diam-diam, ketegasan dan sikap terlalu melindungi Tengku Dania Dahlia, si wanita korporat yang pandai bertumbuk meleburkan hati batu Hairi Azwan, si kaki perempuan.
Pelakon
Pelakon utama
 Nur Risteena sebagai Tengku Dania Dahlia
 Syed Nabil Alhabshee sebagai Hairi Azwan Razali
 Alif Muhaimin sebagai Tengku Daniel Darius  
 Diyana Zakaria sebagai Melisa

Pelakon pembantu
 Esma Daniel sebagai Dato Johari
 Rahhim Omar sebagai Tan Sri Tengku Daud
 Shasha Abedul sebagai Harlina
 Razman Mahayuddin sebagai Ali
Rujukan

Kategori:Drama Melayu 2020
Kategori:Drama adaptasi novel di Malaysia
Kategori:Rancangan TV1